

**РЕПУБЛИКA СРБИЈA**

**Министарство просвете, науке и технолошког развоја**

**као Наручилац**

**Објављује**

**ЈАВНИ ПОЗИВ**

**ЗА ПОДНОШЕЊЕ ПОНУДА У МЕЂУНАРОДНОМ ОТВОРЕНОМ ПОСTУПКУ НАБАВКЕ**

**Бр. *RS-CEB-F/P 1746 (2011)-W-ICB-02/2019/METD***

**Грађевински радови на изградњи ученичких и студентских домова**

**Пројекат „Образовање за социјалну инклузију“ бр. ЦЕБ Ф/П 1746 (2011)**

Министарство просвете, науке и технолошког развоја (у даљем тексту: Наручилац) финансира набавку радова из средстава Зајма бр. Ф/П 1746 (2011) примљених од Банке за развој Савета Европе (ЦЕБ), који је закључен 16.02.2012. године за реализацију Пројекта „Образовање за социјалну инклузију“ и из којег ће се финансирати набавка радова по основу овог уговора.

Предмет овог уговора је извођење грађевинских радова на изградњи студентских и ученичких домова на две локације - Палић и Пожаревац. У циљу побољшања услова боравка ученика у домовима, објекти ће бити изграђени, реконструисани и дограђени.

Ова набавка је подељена у 2 (две) партије:

**Партија 1:** Студентско одмаралиште Палић (извођење грађевинских радова на објектима: 3, 4, 5-5а, 6.1, 6.2. и 6.6, заједно са радовима партерног уређења и пратеће инфраструктуре)

**Партија 2:** Реконструкција и доградња Дома ученика пољопривредне школе у Пожаревцу

Процењена вредност набавке:

**Партија 1:** 4.750.596 ЕУР без ПДВ-а

**Партија 2:** 625.000 ЕУР без ПДВ-а

Предвиђени период за извођење радова:

**Партија 1:** 360 дана

**Партија 2:** 270 дана

Радови ће се изводити у складу са FIDIC Општим условима уговора о извођењу радова.

Јавна набавка се спроводи у међународном отвореном поступку у складу са Водичем за набавке Банке за развој Савета Европе (ЦЕБ), верзија из септембра 2011, како је наведено у Оквирном уговору о зајму Ф/П 1746 (2011).

Јавна набавка отворена је за понуђаче из свих земаља у складу са напред поменутим Водичем за набавке Банке за развој Савета Европе (ЦЕБ).

Очекивани почетак радова је у другом тромесечју 2020. године.

Критеријум за оцену понуда је „Најнижа оцењена цена понуде“. Најнижа оцењена и технички одговарајућа понуда је најповољнија. Ова одредба се примењује на обе партије.

Заинтересовани понуђачи могу захтевати додатне информације најкасније до **27.01.2020.** године, сваког радног дана од 10:00 до 12:00 часова по локалном времену на е-mail: *ceb@mpn.gov.rs*

Комплетна тендерска документација се може добити сваког радног дана од 9:00 до 15:00 часова по локалном времену, након подношења захтева на доле наведену адресу у коме се наводи назив и број пројекта.

На захтев, Конкурсна документација може бити послата курирском службом ако је транспорт претходно обезбеђен од стране потенцијалног понуђача у његовој земљи. Наручилац не сноси одговорност за испоруку у том случају.

Састанак пре подношења понуда биће одржан **17.01.2020.** године у **10:00** сати по локалном времену у просторијама Министарства просвете, науке и технолошког развоја у Београду, улица Немањина 22-26 (6. спрат, крило Ц, канцеларија бр. 37).

Заинтересовани понуђачи се пријављују за састанак најкасније до **15.01.2019.** године до **12:00** сати по локалном времену, мејлом на адресу *ceb@mpn.gov.rs*

Тендерска гаранција је обавезна у облику безусловне, неопозиве и плативе на први позив банкарске гаранције. Износ и валута тендерске гаранције је за **Партију 1** *EUR* 100.000 и за **Партију 2** *EUR* 15.000.

Понуђачи морају доставити своје понуде у посебним ковертама за сваку Партију. Све понуде морају бити достављене у једној затвореној коверти/пакету са следећим додатним идентификационим ознакама:

1. Број набавке: ***RS-CEB-F/P 1746 (2011)-W-ICB-02/2019/METD*** и назив: **“*Bid for Construction Works of Student and University Dormitories*”**
2. Назив и број партије за коју је поднета понуда.

Понуде морају бити предате најкасније до **17.02.2020.** године до **11:00** часова по локалном времену, на следећу адресу:

**Министарство просвете, науке и технолошког развоја**

**Немањина 22-26**

**VI спрат, канцеларија бр. 15, крило Ц**

**11000 Београд**

Отварање понуда одржаће се **17.02.2020.** године у **12:00** часова по локалном времену у присуству овлашћених представника понуђача, на следећој адреси:

**Министарство просвете, науке и технолошког развоја**

**Немањина 22-26, Београд**

**VI спрат, сала бр. 37, крило Ц**

Отварање понуда је јавно и отварању могу да присуствују сва заинтересована лица. Само овлашћени представници понуђача могу бити активно укључени у поступак отварања понуда.